Еспер

Еспер , феказиум (Рhaecasіum) – күрделігүлділер тұқымдасына жататын бір жылдық шөптесін өсімдіктер туысы. Қазақстанда таулы аймақтардағы тасты, тастақты шымды беткейлерде, өзен, арық жағалауларында, бау-бақшаларда өсетін 1 түрі – әдемі Еспер (Р. pulchrum) бар. Биіктігі 30 – 80 (120) см. сабағы дара, тік өседі. Жапырақтарын негізінен безді, түк жапқан. Гүлдері ұсақ, гүлсебеттері күрделі қалқанды гүлшоғырын құрайды. Күлтесі сары түсті. Сәуір – маусым айларында гүлдеп, маусым – шілдеде жемістенеді. Тұқымы 2 түрлі: шеткі жағы ұршық тәрізді жоғары қарай қысыңқы, ұшы үшкір, ішке қарай тегіс, айдаршасы болады.
  Қазақ энцклопедиясы
Дереккөздер

Санат:Қазақстан табиғаты
Санат:Биология